РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 31

от заседание на Комисия ”Професионална квалификация и 
информационни технологии”,
проведено на  21.11.2017 г.

Днес,  21.11.2017 г. /вторник/ от 15:30 часа се проведе заседание на комисия “Професионална квалификация и информационни технологии”, в състав:

ПРЕДСЕДАТЕЛ:
ЗАМ.ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА - отсъства
БОРЯНА ДИМИТРОВА

ГЕРГАНА МУТАФОВА
ДАНИЕЛА МАРЧЕВА 
СВЕТЛАНА БОШНАКОВА 
СЕВДАЛИН МАВРОВ - отсъства	

На заседанието присъстваха експертните сътрудници към комисията: инж. Валери Михайлов – директор на дирекция „ИТСС”, инж. Мирослава Чирпъкова – началник отдел „ИООСВ“ и инж. Анелия Чомакова – гл. експерт в дирекция „ИТСС“, АВСС.

1.ОТНОСНО: Писмо от „Информационно обслужване“ АД с вх. № ВСС-15160/16.11.2017 г., във връзка с взето решение на КПКИТ от                           пр. № 29/07.11.2017 г.

Комисия “Професионална квалификация и
информационни технологии”
Р Е Ш И :

1.1 Да се поиска информация от Окръжните съдилища относно:
- броят на юридическите лица с нестопанска цел, подлежащи на пререгистрация по реда на §25 от ПЗР към Закона за изменение и допълнение на Закона за юридическите лица с нестопанска цел;
- необходимостта от използване на програмния продукт „Делфи-ТР“, собственост на „Информационно обслужване“ АД, при издаването на удостоверения за пререгистрация на юридическите лица с нестопанска цел;
- използването в съответния съд на програмния продукт „Делфи-ТР“, собственост на „Информационно обслужване“ АД.

2.ОТНОСНО: Извлечение от пр. № 37/13.11.2017 г. от заседание на КПИВ към Пленума на ВСС относно предложение за определяне на представители на Съдийската колегия и на Прокурорската колегия на ВСС, във връзка с актуализиране на състава на екипа за реакция при възникване на криза на ВСС.

Комисия “Професионална квалификация и
информационни технологии”
Р Е Ш И :

2.1. Приема за запознаване изпратените от Комисията по правни и институционални въпроси документи, във връзка с комуникационната политика на ВСС. 

3.ОТНОСНО: Писмо от председателя на Районен съд гр. Ихтиман във връзка с възникнали проблеми с деловодната система „СУСД“.
С решение на ВСС по пр. № 31/04.06.2015 г. в съдилищата от съдебния район на Софийски окръжен съд е внедрена система за управление на съдебните дела САС „Съдебно деловодство”, като информационната система СУСД се запазва само за справки по приключили дела.

Комисия “Професионална квалификация и
информационни технологии”
Р Е Ш И :

3.1. Да се уведоми председателят на Районен съд гр. Ихтиман, че Висшият съдебен съвет не разполага с възможност за поддръжка и възстановяване на работоспособността на информационната система СУСД.

4. ОТНОСНО: Искане от председателя на Районен съд гр. Перник за осигуряване на средства за закупуване на скенер.

Комисия “Професионална квалификация и
информационни технологии”
Р Е Ш И :

4.1. Да се предостави на Районен съд гр. Перник 1 бр. скенер от предназначените за ВСС по проведената през 2017г. централизирана поръчка за доставка на техника.
4.2. Изпраща решението на комисията на председателя на Районен съд гр. Перник, за сведение.

5.ОТНОСНО: Искане от председателя на Районен съд гр. Средец за осигуряване на средства за закупуване на програмна система „JES” и програмен продукт „Електронна папка на съдебно-изпълнително дело“.

Комисия “Професионална квалификация и
информационни технологии”
Р Е Ш И :

5.1. Не възразява да бъде въведена програмна система “JES” и електронна папка на СИС, като разходите в общ размер на 720 лв. да са за сметка на съда, по бюджетната сметка за 2017 г.
5.2. Изпраща решението по т. 5.1 на комисия „Бюджет и финанси" към Пленума на ВСС, по компетентност.

ЗАМ. ПРЕДСЕДАТЕЛ НА КОМИСИЯ ПО
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:    /п/ 

БОРЯНА ДИМИТРОВА